laion/Wikipedia-Exotic huggingface dataset:
חסאן יבדה

חסאן יבדה (בערבית: حسان يبدة; נולד ב-14 במאי 1984) הוא כדורגלן עבר אלג'ירי המשחק בעמדת הקשר. יבדה התחיל את הקריירה שלו במחלקת הנוער של אוסר. בינואר 2006 הוא הושאל לסטאד לבאל. בשנת 2007 הושאל ללה מאן, ב-17 בפברואר 2007 ערך את הופעת הבכורה שלו בליגה 1 בהפסד 0–2 לסושו בו הבקיע שער עצמי, וזו הייתה ההופעה היחידה של השחקן באותה עונה. בעונת 2007/2008 יבדה הפך לשחקן הרכב קבוע בלה מאן ועזר לה לסיים במקום ה-9 באותה עונה. ב-29 במאי 2008 הוא חתם על חוזה לארבע שנים בבנפיקה ליסבון אליה הגיע בהעברה חופשית. בפברואר 2009 הבקיע את שער הבכורה שלו בתיקו 1-1 נגד פורטו. ב-1 בספטמבר 2009 הושאל לפורטסמות' עד לסיום העונה. ב-3 באוקטובר, הבקיע את שער הבכורה שלו בניצחון 1–2 נגד וולברהמפטון וונדררס. בסיום העונה ירד עם המועדון לליגת המשנה. ב-27 באוגוסט 2010 יבדה הושאל לנאפולי האיטלקית עד לסיום העונה. ב-21 בנובמבר הוא הבקיע את השער הראשון שלו בניצחון 1–2 נגד בולוניה במסגרת הקופה איטליה. ב-22 באוגוסט 2011 יבדה חתם בגרנדה, ל-3 שנים. ב-27 באוגוסט הוא ערך את הופעת הבכורה שלו בהפסד 0–1 נגד ריאל בטיס. ב-15 באוגוסט 2014 יבדה חתם לשנה אחת בפוג'יירה. את עונת 2015/2016 התחיל כשחקן חופשי ובינואר 2016 חתם בבלננסש מליגת העל הפורטוגזית בה שיחק עונה וחצי. בצעירותו, יבדה שיחק בנבחרת הנוער של צרפת ובשנת 2001 זכה איתה באליפות העולם בכדורגל עד גיל 17. בסופו של דבר הוא החליט לשחק עבור נבחרת אלג'יריה. בספטמבר 2009 נכלל לראשונה בסגל הנבחרת במשחק נגד זמביה בו הוא לא שיחק. ב-11 באוקטובר 2009 הוא ערך את הופעת הבכורה שלו בניצחון 1–3 נגד רואנדה במסגרת מוקדמות מונדיאל 2010. בשנת 2010 השתתף עם הנבחרת בגביע אפריקה לאומות 2010 ובמונדיאל 2010. ב-27 במרץ 2011 הוא הבקיע את שער הבכורה שלו בנבחרת בניצחון 0–1 נגד מרוקו במסגרת מוקדמות גביע אפריקה לאומות 2012. יבדה נכלל בסגל הנבחרת לקראת מונדיאל 2014 והוא היה שותף להעפלה ההיסטורית של הנבחרת לשמינית הגמר. בנפיקה ליסבון אליפות פורטוגל: 2008/2009 מדיה וקבצים בנושא חסאן יבדה בוויקישיתוף חסאן יבדה, ברשת החברתית אינסטגרם חסאן יבדה, באתר Transfermarkt חסאן יבדה, באתר Soccerway חסאן יבדה, באתר BDFutbol חסאן יבדה, באתר WorldFootball.net חסאן יבדה, באתר National Football Teams חסאן יבדה, באתר FootballDatabase.eu פרופיל המאמן, באתר Transfermarkt
מאיר מייקין

מאיר מייקין (1919 – אוקטובר 2005) היה רופא ישראלי, מראשוני האורתופדים בישראל והמנהל הראשון של המחלקה האורתופדית בבית החולים הדסה עין כרם בירושלים. מייקין נולד בבריטניה, והחל בלימודי רפואה בגיל 16. בגיל 22 הוסמך כרופא, ושירת כרופא בצבא בריטניה במלחמת העולם השנייה. הוא השתתף במערכה בנורמנדי ובשחרור מחנה ברגן-בלזן. עוטר באותות הצטיינות של ארצו ושל צרפת. בשלהי שירותו הצבאי נישא מייקין ללילי אהובה פריד, ונולדו להם שלושה ילדים. מייקין עלה לארץ ישראל ב-1946. הוא עבד במחלקה הכירורגית בבית החולים הדסה הר הצופים, ושהה בו גם בעת המצור על ההר במלחמת העצמאות. הוא יצא להשתלמות באורתופדיה באוניברסיטת קולומביה שבארצות הברית וב-1955 שב לישראל והקים את המחלקה לאורתופדיה בבית החולים הדסה (לימים בית החולים הדסה עין כרם). הוא ניהל את המחלקה עד ליציאתו לפנסיה בשנת 1984. מייקין גילה עניין בשיקום ילדים עם מוגבלויות, ובשנת 1959 מונה במקביל לתפקידו כמנהל מחלקה גם כמנהל הרפואי של בית החולים אלי"ן. מייקין היה מהמובילים בטיפול בנפגעי מחלת הפוליו, שהכתה בישראל בשנות החמישים. היה מחלוצי הטיפול בעיוותים בעמוד השדרה, במיוחד בילדים. פרסם כמאה מאמרים מדעיים, העמיד תלמידים רבים (שכמה מהם ניהלו לימים בעצמם מחלקות אורתופדיות) וכיהן כיושב ראש איגוד הכירורגים בישראל. הישגיו זכו להכרה בינלאומית. בין השאר הוזמן לאיראן בימי שלטון השאה כדי לנתח שם אישים רמי מעלה. אורי דרומי, בחזית המאבק נגד שיתוק הילדים, באתר הארץ, 8 בנובמבר 2005 אליהו ויור מדיה וקבצים בנושא מאיר מייקין בוויקישיתוף אתר "Billiongraves"
אבינועם סטולוביץ'

אבינועם סטולוביץ' (נולד ב-23 בינואר 1975) הוא קצין בצה"ל בדרגת אלוף-משנה במילואים, אשר כיהן בעבר כמפקד המרכז לאימונים באש במל"י, סגן מפקד אוגדת עזה, מפקד חטיבת החרמון, מפקד בא"ח גולני ומפקד גדוד 13. סטולוביץ' נולד וגדל בתל אביב. בן לפרופ' חיים סטולוביץ' ואחיו של הרב אליהו סטולוביץ', רב גוש כפר ויתקין. הוא למד בישיבה התיכונית נתיב מאיר ובישיבת מרכז הרב. התגייס לצה"ל, שובץ בחטיבת גולני והתקבל לסיירת גולני. עבר הכשרה כלוחם, קורס מ"כים חי"ר ויצא לקורס קציני חי"ר. עם סיום הקורס חזר לסיירת ומונה למפקד צוות, ולקח חלק בלחימה בדרום לבנון. בהמשך שימש כמפקד פלוגה רובאית. לאחר מכן מונה למפקד פלוגה ביחידת אגוז. לאחר מלחמת לבנון השנייה מונה לסגן מפקד יחידת אגוז. לאחר מכן מונה למפקד מחזור בבא"ח גולני. ב-25 במרץ 2009 הועלה לדרגת סא"ל ומונה למפקד גדוד 13. במהלך תפקידו, הגדוד בפיקודו תפס קו בגבול רצועת עזה, במהלכו סיכל ניסיון פיגוע במעבר קרני, בו הפעילו המחבלים בין היתר סוסים ועליהם מטעני חבלה. בקרב שהתפתח הרגו לוחמי הגדוד ארבעה מחבלים. את תפקידו סיים ב-5 במאי 2011. בהמשך מונה לסגן מפקד חטיבת גולני בין השנים 2011–2012. לאחר מכן מונה למפקד בא"ח גולני בין השנים 2012–2014. במבצע צוק איתן קיבל פיקוד על גדס"ר גולני לאחר שמפקד הגדוד, רועי לוי, נפצע, והוביל אותו בלחימה עד לסיום המבצע. ב-9 בספטמבר 2014 הועלה לדרגת אל"ם ומונה למפקד חטיבת החרמון. במרץ 2015 קיבל הערה פיקודית ממפקד פיקוד הצפון, אביב כוכבי, בשל פציעת קצינה ממוקש בגזרת החטיבה. בשנת 2016 סיים את תפקידו. בהמשך היה חניך במכללה לביטחון לאומי במחזור מ"ד (2017-2016). לאחר מכן מונה לסגן מפקד אוגדת עזה בין השנים 2017–2018. במאי 2018 מונה למפקד המרכז לאימונים באש (מא"ש) במל"י, וכיהן בתפקיד עד 2019. בינואר 2022 השתחרר מצה"ל. נשוי למוריה, אחותו של סרן בניה ריין שנהרג במלחמת לבנון השנייה. לאחר נישואיו גר ביישוב קרני שומרון במשך מספר שנים. כיום מתגורר ביישוב פסגות. יואב איתיאל, צמודי קרקע, "מגזין המושבות" גיליון 397, ‏ 06.12.2013. יהושע בריינר‏, ניסיון הפיגוע בקרני: "דפוס פעולה חדש", באתר וואלה, 8 ביוני 2009. שוש מולא, המג"דים מדברים, ידיעות אחרונות מוסף "7 ימים", ‏ 01.05.2009, כפי שהועלה באתר פרש. מערכת אתר צה"ל, מפקד עוצבת "בשן": "נהיה מוכנים ליום פקודה", באתר צה"ל (דרך ארכיון האינטרנט), 9 בספטמבר 2014. יוחאי עופר, "אסור להירדם בשמירה, יש להיערך למורדים בסוריה", באתר nrg‏, 9 באפריל 2015 יואב איתיאל, צמודי קרקע, "מגזין המושבות" גיליון 397, ‏ 06.12.2013. עמוס הראל, צה"ל סיכל פיגוע תופת וניסיון לחטוף חיילים בגבול עזה, באתר הארץ, 9 ביוני 2009. אור הלר, לוחמי גולני מתרגלים חציית נהר: "חושבים כבר הרבה שנים על הליטאני", באתר nana10‏, 6 בספטמבר 2012. מתן גלין, 65 שנים לחטיבת גולני: "מחויבים לצעוד בנתיב מסורת הגבורה", באתר צה"ל (דרך ארכיון האינטרנט), 22 בפברואר 2013. לילך שובל, תפסו פיקוד בקרב, באתר ישראל היום, 5 באוגוסט 2014. יוסי יהושוע, קצינים בכירים בקו האש: מפקד חדש לאגוז, באתר ynet, 22 ביולי 2014. לילך שובל, מינויים בצה"ל: שני מפקדי יחידות מיוחדות ישמשו מפקדי חטיבה, באתר ישראל היום, 19 בנובמבר 2013. גילי כהן, הערה פיקודית תירשם למח"ט חרמון בעקבות פציעת קצינה ממוקש בגולן, באתר הארץ, 9 במרץ 2015. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
קרב אוריקה

קרב אוריקה (בפורטוגזית: Batalha de Ourique) התחולל ב-25 ביולי 1139 כחלק מהרקונקיסטה ובו הביסו כוחות עליהם פיקד אפונסו הנריקש את כוחות אל-מוראביטון המורים בפיקודו של עלי אבן יוסוף. למרות העובדה שכוחות פורטוגל הנוצרית היו בנחיתות מספרית, הצבאות המוסלמיים נחלשו על ידי בעיות מנהיגות פנימיות, מה שהוביל לניצחונו של אפונסו. אחרי הניצחון הכריז אפונסו על עצמאותה של פורטוגל כממלכה והוכתר למלך תחת השם אפונסו הראשון. כך, נוסדה רשמית ממלכת פורטוגל, תחת מלכות השושלת הראשונה של הענף הפורטוגזי של בית בורגונדי הצרפתי. על פי המסורת, במהלך הקרב, אפונסו, עם תמיכה מהאצילים ומחייליו, הצליח להביס ולהמית חמישה מלכים מוריים. ניצחון זה מתבטא בסמל פורטוגל, המופיע גם על דגל המדינה, ובו יש במרכז חמישה מגינים המסמלים את המלכים המורים שהובסו. על פי מסורת נוספת, הופיע יעקב בן זבדי (שזהו יום הקדוש שלו) או ישו (על פי גרסאות אחרות) בחלומו של אפונסו ערב הקרב והבטיח לו ניצחון. מדיה וקבצים בנושא קרב אוריקה בוויקישיתוף ערך זה הוא קצרמר בנושא קרבות. אתם מוזמנים לתרום לוויקיפדיה ולהרחיב אותו.
דין פורמן

דין פורמן (באנגלית: Dean Furman; נולד ב-22 ביוני 1988) הוא כדורגלן אנגלי-דרום אפריקאי ממוצא יהודי המשחק באלטרינצ'ם. פורמן התחיל את הקריירה שלו במחלקת הנוער של צ'לסי, אך לאחר שלא זכה לשחק בקבוצה הבוגרת עזב. ב-10 במאי 2006 חתם בגלאזגו ריינג'רס והוא שימש כקפטן מחלקת הנוער. ב-24 באוקטובר 2007 חתם על חוזה חדש לשנתיים במועדון. ב-10 במאי 2008 פורמן ערך את הופעת הבכורה שלו עבור ריינג'רס נגד דנדי יונייטד. ב-27 באוגוסט 2008, הושאל לברדפורד סיטי עד ינואר 2009. ב-29 ביוני 2009, חתם לשלוש שנים באולדהאם אתלטיק. ב-14 באוגוסט 2010 הבקיע שער שזכה בתואר שער בעונה של אותה עונה. בעונת 2011/2012 קיבל את סרט הקפטן. ב-14 במרץ 2013 הושאל לדונקסטר רוברס עד לסיום העונה, וב-12 ביולי 2013, פורמן חתם על חוזה לשנתיים במועדון. ב-28 באוגוסט 2020, פורמן חתם בקרליסל יונייטד מהפוטבול ליג השנייה. בקיץ 2021 פורמן חתם באלטרינצ'ם. ב-19 באוגוסט 2008 זומן לראשונה לסגל נבחרת דרום אפריקה לקראת משחק ידידות נגד אוסטרליה, אך לא שותף באותו משחק. ב-8 בספטמבר 2012 ערך את הופעת הבכורה שלו במשחק ידידות נגד ברזיל, כשנה לאחר מכן הבקיע את שער הבכורה שלו בנבחרת נגד בוטסואנה. פורמן נכלל בסגל הנבחרת הסופי לקראת גביע אפריקה לאומות 2013. פורמן נבחר לאיש המשחק בניצחון 0-2 נגד אנגולה. מדיה וקבצים בנושא דין פורמן בוויקישיתוף דין פורמן, ברשת החברתית אקס (טוויטר) דין פורמן, באתר Transfermarkt דין פורמן, באתר Soccerway דין פורמן, באתר WorldFootball.net דין פורמן, באתר National Football Teams דין פורמן, באתר FootballDatabase.eu
כריסטופר סאמבה

כריסטופר סאמבה (נולד ב-28 במרץ 1984) הוא כדורגלן עבר קונגולזי-צרפתי המשחק בעמדת הבלם. סאמבה נולד בקרטיי להורים מהגרים מהרפובליקה של קונגו, סאמבה התחיל את הקריירה שלו בסדאן מהליגה השנייה. למרות שרשם רק 3 הופעות, הוא חתם בקיץ 2004 בהרטה ברלין. ב-25 בינואר 2007 חתם בבלקברן רוברס ל-3 וחצי שנים תמורת 450,000 פאונד. הוא ערך את הופעת הבכורה שלו במסגרת הסיבוב הרביעי של הגביע האנגלי נגד לוטון טאון. ב-31 בינואר הוא ערך את הופעת הבכורה שלו בליגה בהפסד 3-0 נגד צ'לסי. ב-17 במרץ 2008, סאמבה הבקיע את השער הראשון שלו בבלקבורן בהפסד 2-1 נגד וסטהאם יונייטד. את עונתו הראשונה בבלקבורן הוא סיים עם 19 הופעות בכל המסגרות ו-2 שערים. ב-22 באוקטובר 2007, האריך את חוזהו עד קיץ 2012. בעונת 2008/2009 שיחק לסירוגין גם בעמדת החלוץ. בנובמבר 2009 חתם ל-5 שנים נוספות במועדון. ב-13 במרץ 2010 ערך את ההופעה ה-100 שלו בה הוא גם הבקיע בניצחון 0-2 נגד פולהאם. ב-3 במאי 2010, סאמבה כבש את שער הניצחון בניצחון 1-2 נגד ארסנל. את עונת 2010/2011 התחיל סאמבה כקפטן המועדון, אך לאחר 4 חודשים סרט הקפטן נלקח ממנו לאחר שהביע את רצונו לעזוב את המועדון. ב-24 בפברואר 2012, סאמבה חתם באנז'י מחצ'קלה ל-4 שנים. ב-5 במרץ 2012 הוא ערך את הופע הבכורה שלו באנז'י ניצחון 0-1 נגד דינמו מוסקבה. ב-6 במאי 2012 הוא הבקיע את שער הבכורה שלו בניצחון 1-3 בבית נגד רובין קאזאן. ב-13 בינואר 2013, סאמבה חתם ל-4 וחצי שנים בקווינס פארק ריינג'רס תמורת 12.5 מיליון פאונד. ב-2 ביולי 2013 חזר סאמבה לאנז'י מחצ'קלה. ב-29 באוגוסט 2013 סאמבה חתם בדינמו מוסקבה. סאמבה החל לשחק בנבחרת קונגו בשנת 2004, והוא היה אף הקפטן שלה. מדיה וקבצים בנושא כריסטופר סאמבה בוויקישיתוף כריסטופר סאמבה, באתר Transfermarkt כריסטופר סאמבה, באתר Soccerway כריסטופר סאמבה, באתר BDFutbol כריסטופר סאמבה, באתר WorldFootball.net כריסטופר סאמבה, באתר National Football Teams כריסטופר סאמבה, באתר FootballDatabase.eu
יובל שבתאי

יובל שבתאי (נולד ב-18 בדצמבר 1986) הוא כדורגלן עבר ישראלי ששיחק בעמדת הקשר. שבתאי החל לשחק כדורגל במחלקת הנוער של עירוני קריית אתא, והחל את הקריירה המקצוענית שלו בקריית אתא לקראת עונת 2008/2009 חתם בעירוני קריית שמונה, וב-22 בספטמבר 2008 ערך את הופעת הבכורה שלו בליגת העל, במשחק מול הפועל תל אביב שהסתיים בתיקו 0–0. בעונה זו הופסקה פעילותו בסיום הסיבוב הראשון עקב בעיה בריאותית של חזה אוויר. בעונה שלאחר מכן חזר לפעילות עם הקבוצה בליגה הלאומית, אך בינואר 2010 הושאל לאחווה עראבה עד תום העונה. בקיץ 2010 חתם במכבי אחי נצרת מהליגה הלאומית, ובמדיה כבש שישה שערים בעונת 2010/2011. בקיץ 2011 חתם שבתאי בהפועל עכו. ב-8 באפריל 2013 הבקיע צמד בתיקו 2–2 נגד בית"ר ירושלים. בסך הכל שיחק שלוש שנים בהפועל עכו, ובמדיה ערך 91 הופעות בליגת העל וכבש שבעה שערים. בעונת 2014/2015 שיחק בהפועל חיפה, ובעונת 2015/2016 שיחק בהפועל רעננה ובאמצע העונה חתם בהפועל באר שבע, לשורותיה עבר בתום העונה כשחקן חופשי. עם הפועל באר שבע זכה שבתאי בתואר אלוף האלופים ובגביע הטוטו, וכן העפיל עמה לשלב הבתים של הליגה האירופית ובישל למאור בוזגלו את השער מול סאות'המפטון שהעלה את הקבוצה לשלב 32 האחרונות, אך בליגה שותף בשני משחקים בלבד וב-18 בינואר 2017 חזר להפועל רעננה ושיחק במדיה עד תום עונת 2016/2017. ב-7 ביוני 2017 חתם שבתאי לשלוש שנים בקבוצת מכבי פתח תקווה. בסוף עונת 2018/2019 ירד עם הקבוצה לליגה הלאומית. ב-13 באוגוסט 2019 חתם שבתאי במכבי אחי נצרת מהליגה הלאומית. ב-11 בינואר 2021 חתם במכבי טמרה מליגה א', וכעבור חודשיים חתם בהפועל כרמיאל. ב-15 בנובמבר 2022 הודיע על פרישה מכדורגל. שבתאי נשוי לרוזה, מרצה לכלכלה במכללת תל-חי ובמכללה להנדסה - עזריאלי, ולזוג בן ובת. עירוני קריית שמונה גביע הטוטו (הליגה הלאומית): 2009/2010 הפועל באר שבע אלוף האלופים: 2016 גביע הטוטו: 2016/2017 מדיה וקבצים בנושא יובל שבתאי בוויקישיתוף יובל שבתאי, באתר ההתאחדות לכדורגל בישראל יובל שבתאי, באתר Transfermarkt יובל שבתאי, באתר Soccerway יובל שבתאי, באתר FootballDatabase.eu מאור רחמני, ‏יובל שבתאי חתם באחי נצרת, גם פרחאת מבוקש, באתר ONE‏, 13 באוגוסט 2019 שלומי והבה, יובל שבתאי חתם במכבי טמרה, באתר דאבל פס, 11 בינואר 2021 אבי פפיס, יובל שבתאי חתם בהפועל כרמיאל, באתר דאבל פס, 17 במרץ 2021 מיכאל וייסרמן, יובל שבתאי הודיע על פרישה מכדורגל, באתר דאבל פס כוכבת שבתאי: הכירו את המורה רוזה, באתר ONE‏, 5 באפריל 2018
מוסה סואו

מוסה סואו (נולד ב-19 בינואר 1986) הוא כדורגלן עבר סנגלי ששיחק בעמדת החלוץ. סואו התחיל את הקריירה שלו בסטאד רן. ב-28 ביוני 2010 חתם ל-3 שנים בליל. סואו הבקיע בהופעת הבכורה שלו במועדון בתיקו 1-1 נגד קבוצתו לשעבר. ב-13 בנובמבר 2010, הבקיע שלושער בניצחון 2-5 נגד קאן. סואו הבקיע 25 שערים בעונה זו וסיים כמלך השערים של העונה בליגה וזכה עם המועדון באליפות ראשונה מאז 1954. ב-27 בינואר 2012, חתם בפנרבחצ'ה ל-4 וחצי שנים תמורת 10 מיליון אירו. ב-5 בפברואר 2012 הוא ערך את הופעת הבכורה שלו נגד בשיקטש וכבש את שער הבכורה שלו בדקה ה-92 של המשחק. ב-18 במרץ הוא הבקיע במספרת את השער הראשון בדרבי נגד גלאטסראיי. את עונת הבכורה שלו סיים עם 7 שערים ב-12 משחקים. בעונת 2012/2013 הבקיע 13 שערים ב-22 הופעות בליגה. בנוסף לכך הוא הבקיע גם 3 שערים במסגרות אירופאיות. ב-29 באוגוסט 2015 חתם באל-אהלי דובאי תמורת 16 מיליון אירו. ב-31 באוגוסט 2016 חזר לפנרבחצ'ה והושאל עד לסוף העונה. ב-2 ביולי 2017 חתם בשבאב אל-אהלי. ב-13 בינואר 2018 חתם בבורסאספור. ב-28 בינואר 2019 סואו חתם לעונה וחצי בגאזישהיר גזיאנטפ. באוגוסט 2020, סואו חתם באורמנייספור מהליגה הטורקית השנייה בכדורגל. בצעירותו, סואו שיחק בנבחרת צרפת בכדורגל עד גיל 19 עימה הוא זכה באליפות אירופה בכדורגל עד גיל 19. בשנת 2007 זומן לראשונה לסגל נבחרת צרפת בכדורגל עד גיל 21. לפי חוקי פיפ"א סואו היה יכול לשנות את דעתו ולשחק עבור נבחרת סנגל, ובשנת 2009 ערך את הופעת הבכורה שלו בנבחרת במשחק ידידות נגד הרפובליקה של קונגו. ליל אליפות צרפת: 2010/2011 הגביע הצרפתי: 2010/2011 פנרבחצ'ה אליפות טורקיה: 2013/2014 הגביע הטורקי: 2011/2012, 2012/2013 הסופר קאפ הטורקי: 2014 אישיים מלך השערים בצרפת: 2010/2011 מדיה וקבצים בנושא מוסה סואו בוויקישיתוף מוסה סואו, ברשת החברתית אקס (טוויטר) מוסה סואו, באתר Transfermarkt מוסה סואו, באתר Soccerway מוסה סואו, באתר WorldFootball.net מוסה סואו, באתר National Football Teams מוסה סואו, באתר FootballDatabase.eu מוסה סואו, באתר ESPN פרופיל המאמן, באתר Transfermarkt
סדאן (כדורגל)

קלאב ספורטיף סדאן ארדנים הוא מועדון כדורגל צרפתי מהעיר סדאן, אשר מארח את משחקיו הביתיים בעיר בסטאד לואיז דוגאוגז. המועדון הוקם בשנת 1919. נכון לעונת 2021/2022, המועדון משחק בליגה השלישית בצרפת. הגביע הצרפתי (2) 1955/1956, 1960/1961 גביע האלופות הצרפתי (1) 1956 מדיה וקבצים בנושא סדאן בוויקישיתוף אתר האינטרנט הרשמי של סדאן (בצרפתית) סדאן, ברשת החברתית אקס (טוויטר) סדאן, ברשת החברתית אינסטגרם פרופיל, באתר Transfermarkt פרופיל, באתר Soccerway פרופיל, באתר FootballDatabase.eu ערך זה הוא קצרמר בנושא מועדוני כדורגל. אתם מוזמנים לתרום לוויקיפדיה ולהרחיב אותו.
רנאטו איברה

אלכס רנאטו איברה מינה (בספרדית: Alex Renato Ibarra Mina; נולד ב-20 בינואר 1991) הוא כדורגלן אקוודורי המשחק בעמדת הקיצוני בטיחואנה מליגת העל המקסיקנית. איברה התחיל את הקריירה שלו במחלקת הנוער של אל נסיונל. ב-17 במאי 2009 הוא ערך את הופעת הבכורה שלו בקבוצה הבוגרת בניצחון 0–3 נגד אולמדו. ב-9 במרץ 2011 הבקיע את שער הבכורה שלו מ-30 מטר בניצחון 0–1 נגד אינדפנדיינטה חוסה טראן. ב-8 ביולי 2011 חתם בויטסה ארנהם ל-3 שנים במועדון. ב-27 בנובמבר 2011 הוא ערך את הופעת הבכורה שלו בתיקו 0-0 מול טוונטה אנסחדה. ב-16 במרץ 2012 הוא הבקיע את שער הבכורה שלו בניצחון 0–2 נגד הראקלס אלמלו. הוא סיים את עונת הבכורה שלו עם 3 שערים ב-23 משחקי ליגה. את עונת 2012/2013 הוא פתח עם שער ניצחון במחזור הראשון בניצחון 0–1 נגד זוולה. ב-19 בדצמבר 2012 איברה כבש צמד בניצחון 1–10 נגד ADO 20 במסגרת הגביע ההולנדי. ב-10 ביוני 2016 חתם בקלוב אמריקה המקסיקנית לשלוש שנים. בצעירותו, איברה שיחק במדי נבחרת אקוודור עד גיל 20 בגביע העולם עד גיל 20 בשנת 2011. ב-20 באפריל 2011, ערך את הופעת הבכורה שלו בנבחרת אקוודור במשחק ידידות נגד ארגנטינה. מדיה וקבצים בנושא רנאטו איברה בוויקישיתוף רנאטו איברה, ברשת החברתית אקס (טוויטר) רנאטו איברה, ברשת החברתית אינסטגרם רנאטו איברה, באתר Transfermarkt רנאטו איברה, באתר Soccerway רנאטו איברה, באתר BDFutbol רנאטו איברה, באתר WorldFootball.net רנאטו איברה, באתר National Football Teams רנאטו איברה, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
ויקטור וניאמה

ויקטור וניאמה (באנגלית: Victor Mugubi Wanyama;‏ נולד ב-25 ביוני 1991) הוא כדורגלן קנייתי המשחק בעמדת הקשר האחורי במונטריאול ובנבחרת קניה. וניאמה התחיל את הקריירה שלו במחלקות נוער בקניה, ובגיל 16 עבר להלסינגבורג. בקיץ 2008 חתם בבירסחוט. הוא ערך את הופעת הבכורה שלו לקראת סיום העונה. בספטמבר 2009 הורחק ל-3 משחקים ונקנס ב-100 אירו לאחר שהיה מעורב בקטטה עם מתיאס סוארז מאנדרלכט במשחק בין שתי הקבוצות. ב-11 בדצמבר 2010 הבקיע את שער הבכורה שלו נגד וסטרלו. ב-9 ביולי 2011, וניאמה חתם בסלטיק ל-4 שנים תמורת 900 אלף פאונד, לאחר ששנה קודם לכן המהלך לא צלח, ובכך הפך לקנייתי הראשון שמשחק בליגת העל הסקוטית. ב-21 באוגוסט 2011 הוא ערך את הופעת הבכורה שלו בהפסד 1-0 נגד סט. ג'ונסטון. ב-29 בספטמבר 2011 ערך את הופעת הבכורה שלו במסגרת אירופאית בתיקו 1-1 נגד אודינזה בשלב הבתים של הליגה האירופית. ב-10 בדצמבר 2011, וניאמה הבקיע את השער הראשון שלו בסלטיק בניצחון 0-1 נגד הארטס. בדצמבר 2011 זכה בתואר השחקן הצעיר של החודש. ב-11 ביולי 2013 חתם בסאות'המפטון תמורת 12.5 מיליון פאונד. ב-17 באוגוסט 2013 הוא ערך את הופעת הבכורה שלו בניצחון 0-1 נגד וסט ברומיץ' אלביון. ב-23 ביוני 2016 חתם לחמש שנים בטוטנהאם הוטספר עבור 11 מיליון אירו. ב-13 באוגוסט ערך את הופעתו הבכורה בקבוצה בתיקו 1-1 נגד אברטון. ב-20 באוגוסט הבקיע את שער הבכורה שלו במדי טוטנהאם בניצחון על קריסטל פאלאס 0-1. ב-4 בפברואר 2018 כבש וניאמה בבעיטה מהאוויר מ-30 מטר נגד ליברפול, במה שזיכה אותו בתואר שער החודש בפרמייר ליג. ב-3 במרץ 2020 חתם לשנתיים במונטריאול מליגת ה-MLS. וניאמה ערך את הופעת הבכורה שלו בנבחרת קניה במאי 2007 נגד ניגריה כאשר הוא רק בן 15. בשנת 2013 הפך לקפטן הנבחרת. סלטיק אליפות סקוטלנד: 2011/2012, 2012/2013 הגביע הסקוטי: 2013 אישיים השחקן הצעיר של העונה בסקוטלנד: 2012/2013 השחקן הצעיר של החודש בסקוטלנד: דצמבר 2011 שער החודש בפרמייר ליג: פברואר 2018 מדיה וקבצים בנושא ויקטור וניאמה בוויקישיתוף ויקטור וניאמה, ברשת החברתית אקס (טוויטר) ויקטור וניאמה, ברשת החברתית אינסטגרם ויקטור וניאמה, באתר Transfermarkt ויקטור וניאמה, באתר Soccerway ויקטור וניאמה, באתר BDFutbol ויקטור וניאמה, באתר WorldFootball.net ויקטור וניאמה, באתר National Football Teams ויקטור וניאמה, באתר FootballDatabase.eu ויקטור וניאמה, באתר ESPN
Windows 2000

Windows 2000 היא מערכת הפעלה מתוצרת חברת מיקרוסופט. המערכת יצאה לאור ב-17 בפברואר 2000 והיא היורשת של מערכת ההפעלה Windows NT 4.0. במהלך פיתוחה, Windows 2000 הייתה ידועה תחת השם Windows NT 5.0. Windows 2000 יצאה לאור ב-4 מהדורות שונות: Professional‏, Server‏, Advanced Server ו-Datacenter Server. Windows 2000 מציגה תכונות חדשות רבות שלא היו קיימות ב-Windows 98, ביניהן: גרסה 5 של דפדפן האינטרנט אינטרנט אקספלורר נכללה במערכת הפעלה זו, וגרסה 6 של הדפדפן, ששוחררה בשנת 2001 ונכללה במערכת ההפעלה Windows XP, זמינה גם היא בחינם עבור Windows 2000. תוכנת הדואר אלקטרוני Outlook Express נכללה במערכת הפעלה זו. תכונה חדשה בשם Windows File Protection שנועדה להגן על קובצי מערכת חיוניים נוספה. התמיכה בחומרה והזיהוי האוטומטי של התקנים השתפרו. תפריט ההתחלה מציג תפריטים מותאמים אישית ותיקיות מיוחדות הניתנות להרחבה. בנוסף, נוספה היכולת להפעיל מספר רב של תוכניות מבלי לסגור את התפריט באמצעות החזקת מקש Shift. שורת המשימות מאפשרת הצגת הודעות באמצעות בלון באזור ההתראות. השלמה אוטומטית מאופשרת בשורת הכתובת של Windows Explorer ובתיבת הדו-שיח "הפעלה". להלן דרישות המערכת שכל מחשב המריץ את Windows 2000 חייב לעמוד בהן: לאחר שחרורה של Windows 2000, שוחררו 4 חבילות שירות (Service Packs): חבילת השירות הראשונה נקראה SP1‏ (Service Pack 1), והיא שוחררה ב-15 באוגוסט 2000; חבילת השירות השנייה נקראה SP2‏ (Service Pack 2), והיא שוחררה ב-16 במאי 2001; חבילת השירות השלישית נקראה SP3‏ (Service Pack 3), והיא שוחררה ב-29 באוגוסט 2002; חבילת השירות הרביעית נקראה SP4‏ (Service Pack 4), והיא שוחררה ב-26 ביוני 2003. SP4 היא חבילת השירות האחרונה ששוחררה עבור Windows 2000. מיקרוסופט תכננה לשחרר חבילת שירות חמישית עבור Windows 2000, אך פרויקט זה בוטל בשלב מוקדם של פיתוחו, ובמקום זאת כל עדכוני האבטחה שתוכננו להיכלל בחבילת השירות החמישית הופצו ב-Windows Update עבור SP4. מיקרוסופט הפסיקה את התמיכה עבור Windows 2000 SP4 ב-13 ביולי 2010. פירוש הדבר הוא שלאחר תאריך זה מיקרוסופט לא פרסמה ב-Windows Update עדכוני אבטחה נוספים עבור Windows 2000, אולם מחשבים שהריצו את מערכת ההפעלה המשיכו לפעול (וניתן להתקין בכל עת עדכונים שפורסמו לפני סיום התמיכה). מדיה וקבצים בנושא Windows 2000 בוויקישיתוף אתר האינטרנט הרשמי של Windows 2000 (באנגלית) https://support.microsoft.com/en-us/kb/891861 איי אונליין, תוכנת מיקרוסופט חלונות 2000 צפויה לצאת לשוק ב- 17 בפברואר, באתר TheMarker‏, 27 באוקטובר 1999 "Extended Support for Microsoft Windows 2000 Professional Ends on July 13, 2010", באתר התמיכה של מיקרוסופט "Extended Support for Windows 2000 Server Ends on July 13, 2010, and the transition of Windows Server 2003 and of Windows Server", באתר התמיכה של מיקרוסופט "Support for Windows 2000 and Windows XP SP2 will end on July 13, 2010",‏ blogs.technet.com,‏ 21 בינואר 2010
לייב מלאך

לייב (ליבל) מלאך הוא שם העט של אריה ליב זלצמן (1894, ליד ראדום, פולין – 16 ביוני 1936, פריז), סופר, משורר ומחזאי יידיש. לייב מלאך נולד למלמד עני שסחר בסוסים. למד אצל אביו, ובגיל עשר התייתם מאמו. את שם משפחתה, מלאך, אימץ לעצמו כשהחל לפרסם את יצירותיו. לאחר מות אמו עבר לבית סבו, ובהיותו בר מצווה הגיע לוורשה. החל לעבוד בגיל צעיר, והיה בין היתר גם שוליית אופה, מדביק טפטים ועוזר למלטש מראות. בוורשה החל בכתיבת סיפורים ומערכונים ביידיש, ושם התפרסמו יצירותיו הראשונות ביידיש. בשנת 1922 היגר לארגנטינה, והשתקע בבואנוס איירס. בבואנוס איירס פרסם מחזות ראשונים שזכו להצלחה, והשתתף בשבועון לילדים יידישאי בשם 'פאר גרויס און קליין' (יידיש: "לגדול ולקטן"). בעשר השנים האחרונות לחייו נדד הרבה בין הקהילות היהודיות בעולם. בין השנים 1926–1936 ביקר לייב מלאך בספרד, בהולנד, בפולין ובארצות הברית, והגיע גם לארץ ישראל. בשנת 1935 ישב בארץ, ועבד כפועל חקלאי וכפועל בניין. על ביקורו בארץ פרסם ספר מסעות בשם 'רפורטז'ות מארץ ישראל' (ביידיש: "פאלעסטינע-רעפארטאזשן"). בעת ביקורו בארץ קשר קשרים עם מתרגמים עבריים. לייב מלאך כתב ביידיש לילדים, שירים ובלדות, סיפורים עממיים מעובדים וביוגרפיות. יצירותיו לילדים התפרסמו ברחבי העולם היהודי. המחזות שכתב לתיאטרון היידיש היו מלודרמטיים, ועסקו בין השאר בנושאים שלא היה נהוג להזכירם במחזות, כגון הזנות ברחוב היהודי. לייב מלאך נפטר באופן פתאומי ב-1936, בגיל 42. השאיר אחריו כעשרים כרכים של יצירה מגוונת. אלמנתו, לוטי פידלר-מלאך, הוציאה לאור לאחר מותו את יצירותיו בלוס אנג'לס ובהוצאת י"ל פרץ בתל אביב. אחדות מהן גם תורגמו לאנגלית. יצירותיו ומחזותיו מהווים מוקד לעיסוקם של חוקרי יידיש מודרניים. ארכיונו מופקד במחלקת הארכיונים בספרייה הלאומית בירושלים. איבערגוס: דראמע אין פיר אקטן, בואנוס איירס: [דפוס ג"פ סאליטא], 1926. דער ווארשטאט (א פיעסע פאר קינדער אין צוויי אקטן), שיקגו: מ' צעשינסקי, [1934?]. א מאל א מאל: עפיק, ורשה: א. גיטלין, 1922. אפפאל, ורשה: שיקארע, 1922. ראטשילד (א מעשהלע), וילנה: נייע יידישע פאלקסשול, 1928. דן-דאמינגאס קרייצוועג' (ראמאן), וילנה: קלעצקין, 1930. אלטערס יוגנט-יארן, ורשה: ליטעראטור בלעטער, 1934. דן-דאמינגאס קרייצוועג: ראמאן, [תל אביב]: פארלאג י"ל פרץ, 1969. אין פוילען: פאעמע, ורשה: א' גיטלין, 1919. די טויטע חופה: באלאדע, ורשה: א' גיטלין, 1921. פאלעסטינע-רעפארטאזשן, ורשה: ליטערארישע בלעטער, 1935. פון שפאניע ביז האלאנד (מערב-אייראפעישע רעפארטאזשן), [ורשה]: ליטערארישע בלעטער, [1937]. פון פוילן ביז טערקיי: רעפארטאזשן, פריז: א"ב צעראטא, 1939. האזיני תבל: דרמה ב-3 מערכות ו-14 תמונות (תרגום מכתב יד: בן יחזקאל [=ישראל רבקאי]), תל אביב: דרך הפועל, 1934. מדיה וקבצים בנושא לייב מלאך בוויקישיתוף לייב מלאך (1894-1936), דף שער בספרייה הלאומית ארכיון לייב מלאך, בספרייה הלאומית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
CCTV

האם התכוונתם ל... טלוויזיה במעגל סגור הטלוויזיה המרכזית של סין – רשת הטלוויזיה העיקרית של הרפובליקה העממית של סין